En 36-årig mand blev onsdag eftermiddag stukket i halsen. Den 35-årige formodede gerningsmand har været for grundlovsforhør og er nu varetægtsfængslet.

Den 35-årige mand, der er mistænkt for at have stukket en 36-årig mand i halsen onsdag eftermiddag i en lejlighed i Aalborg var i grundlovsforhør torsdag. Manden er nu varetægtsfængslet i fire måneder. - Nu har vi foreløbig fire uger til at undersøge sagen nærmere, siger politikommissær ved Nordjyllands Politi, Jens Møller Søgaard. Ofret, en 36-årig mand, kendte gerningsmanden, som stak ham med en kniv i halsen. På trods af knivstikkene i halsen, fik manden ikke nogen livstruende skader. Politikommissæren kan på nuværende tidspunkt ikke sige, hvor lang tid de præcis skal bruge til at undersøge sagen eller hvornår, den 35-årige mand vil blive stillet for retten.